CELEX: 32007R1231
Language: hr
Date: 2007-10-19 00:00:00
Title: Uredba Komisije (EZ) br. 1231/2007 od 19. listopada 2007. o razvrstavanju određene robe u kombiniranu nomenklaturu

02/Sv. 012
            
            
               HR
            
            
               Službeni list Europske unije
            
            
               258
            
         32007R1231
   
               L 279/3
            
            
               SLUŽBENI LIST EUROPSKE UNIJE
            
            
               19.10.2007.
            
         
      UREDBA KOMISIJE (EZ) br. 1231/2007
   od 19. listopada 2007.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87, potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila o tumačenju kombinirane nomenklature. Navedena pravila također se primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa ili drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga ovoj Uredbi potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Primjereno je da u skladu s odredbama članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s pravima utvrđenim ovom Uredbom, mogu se nastaviti navoditi na temelju odredaba članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. listopada 2007.
      
         
            Za Komisiju
         
         László KOVÁCS
         
         
            Član Komisije
         
      
   
   
      (1)  SL L 256, 7.9.1987., str. 1. Uredba kako je zadnje izmijenjena Uredbom (EZ) br. 733/2007 (SL L 169, 29.6.2007., str. 1.).
   
      (2)  SL L 302, 19.10.1992., str. 1. Uredba kako je zadnje izmijenjena Uredbom (EZ) br. 1791/2006 (SL L 363, 20.12.2006., str. 1.).
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        Infracrvena domaća sauna, namijenjena ugradnji u zgradu i oblikovana za najviše dvoje ljudi, koja se sastoji od:
                                       —
                                    
                                    
                                       šest montažnih drvenih ploča „spremnih za sastavljanje”,
                                    
                                 
                                       —
                                    
                                    
                                       klupice,
                                    
                                 
                                       —
                                    
                                    
                                       ventilacijske opreme,
                                    
                                 
                                       —
                                    
                                    
                                       ionizatora zraka.
                                    
                                 Neke ploče opremljene su:
                           
                                       —
                                    
                                    
                                       vratima s prozorom,
                                    
                                 
                                       —
                                    
                                    
                                       keramičkim dugovalnim infracrvenim grijačem,
                                    
                                 
                                       —
                                    
                                    
                                       digitalnim upravljačkim uređajima, ili,
                                    
                                 
                                       —
                                    
                                    
                                       zvučnicima.
                                    
                                 Valna duljina zraka koje pokreće keramički dugovalni grijač iznosi 5,6-15 μm.
                           Proizvod objedinjuju funkcije saune i uređaja za infracrvenu toplinsku terapiju. Uređaj pruža rekreativni i opuštajući tretman.
                        
                     
            
               8516 79 70
            
            
               Razvrstavanje se utvrđuje u skladu s odredbama Općih pravila 1., 2. (a), 3. (b) o tumačenju kombinirane nomenklature, napomenom 3. uz odsjek XVI. i tekstom oznaka KN 8516, 8516 79 i 8516 79 70.
               Mehanički uređaji i elektronička oprema daju ključni značaj cijelosti. Razvrstavanje pod tarifni broj 4421 kao ostali drvni proizvodi je stoga isključeno. Proizvod nema nikakvo medicinsko djelovanje i, stoga je razvrstavanje pod tarifni broj 9018 kao medicinski instrument ili uređaj isključeno.
               Razvrstavanje pod tarifni broj 9406 isključeno je jer proizvod nije „samostojna” potpuna ili nepotpuna montažna zgrada.
               Kako je keramički dugovalni infracrveni grijač, koji obavlja glavnu funkciju proizvoda, elektro-termički uređaj čija je funkcija navedena drugdje u poglavlju 85. (tarifni broj 8516), razvrstavanje pod tarifni broj 8543 je isključeno.
               Kako keramički dugovalni infracrveni grijač služi uglavnom za grijanje tijela, ne samo za grijanje prostora, proizvod je isključen iz tarifnog podbroja 8516 29 kao električni aparat za grijanje prostora. Stoga se mora razvrstati pod tarifni podbroj 8516 79.
            
         
               
                           2.
                        
                        
                           Samostojni uređaj za snimanje digitalnog koda slike iz kamere za video snimanje na DVD ploče (diskove).
                           Uređaj je opremljen USB sučeljem za spajanje s video kamerom ili uređajem za automatsku obradu podataka.
                           Kada se uređaj spoji s video kamerom, pohranjivanje slike kontrolira potonji aparat i pohranjuje samo u obliku videa.
                           Uređaj se također može upotrebljavati kao uređaj za pohranjivanje podataka na DVD kada je povezan s uređajem za automatsku obradu podataka.
                        
                     
            
               8521 90 00
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomenom 5. (E) uz Poglavlje 84 i tekstom oznaka KN 8521 i 8521 90 00.
               Kako uređaj ima posebnu funkciju, pohranjivanja slike s kamere, razvrstavanje kao jedinica pamtila iz tarifnog podbroja 8471 70 isključeno je (vidjeti napomenu 5. (E) uz poglavlje 84).
               Kako je uređaj naveden u tarifnom broju 8521 (kao aparat za pohranjivanje slike), razvrstavanje kao uređaj za bilježenje pod tarifnim brojem 8471 (podbroj 8471 90) isključeno je.
               Kako uređaj ima funkciju navedenu drugdje u poglavlju 85. (tarifni broj 8521), razvrstavanje pod tarifni broj 8543 isključeno je.
            
         
               
                           3.
                        
                        
                           Digitalna kamera za snimanje i pohranjivanje slika na unutarnji uređaj za pohranjivanje kapaciteta 22 MB ili na memorijsku karticu najvećeg kapaciteta 1 GB.
                           Kamera je opremljena uređajem s prijenosom naboja (CCD-om) od 6 megapiksela i uređajem s tekućim kristalima (LCD-om) s dijagonalom od 6,35 cm (2,5 inča) koja se može koristiti kao zaslon pri snimanju slika ili kao ekran za prikaz već snimljenih slika.
                           Najveća rezolucija nepomične slike iznosi 3 680 × 2 760 piksela.
                           Uporabom najveće rezolucije i memorijskom karticom od 1 GB, može pohraniti oko 290 nepomičnih slika. Uporabom rezolucije od 640 × 480 piksela i memorijskom karticom od 1 GB, može pohraniti oko 7 550 nepomičnih slika.
                           Najveća rezolucija videa iznosi 640 × 480 piksela.
                           Uporabom ove najveće rezolucije i memorijskom karticom od 1 GB, može pohraniti oko 11 minuta videa pri 30 sličica po sekundi.
                           Kamera nudi funkciju optičkog zooma koja se ne može upotrebljavati tijekom pohranjivanja slike.
                        
                     
            
               8525 80 30
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomena 3. uz odsjek XVI. i tekstom oznaka KN 8525, 8525 80 i 8525 80 30.
               Kamera se ne može razvrstati pod tarifne podbrojeve 8525 80 11 ili 8525 80 19 kao televizijska kamera jer može pohraniti nepomične slike i video.
               Proizvod može snimiti i pohraniti nepomične slike visoke kakvoće.
               Međutim, proizvod može snimiti i pohraniti samo video kakvoće manje od 800 × 600 piksela i nema zoom funkciju tijekom pohranjivanja slike. (Vidjeti napomene za pojašnjenje KN uz tarifni podbroj 8525 80 30).
               U smislu napomene 3. uz odsjek XVI., glavna funkcija kamere je snimanje i pohranjivanje nepomične slike i stoga se proizvod mora razvrstati kao digitalna kamera iz tarifnog podbroja 8525 80 30.
            
         
               
                           4.
                        
                        
                           Digitalna kamera za snimanje i pohranjivanje slika na memorijsku karticu najvećeg kapaciteta 1 GB.
                           Kamera je opremljena uređajem s prijenosom naboja (CCD-om) od 6 megapiksela i savitljivim tražilom uređaja s tekućim kristalima (LCD-om) s dijagonalom od 5,08 cm (2,0 inča) koja se može upotrebljavati za snimanje slika ili kao zaslon za prikaz već snimljenih slika.
                           Najveća rezolucija nepomične slike iznosi 3 680 × 2 760 piksela.
                           Uporabom ove najveće rezolucije i memorijskom karticom od 1 GB, može pohraniti oko 300 nepomičnih slika. Uporabom rezolucije 640 × 480 piksela i memorijskom karticom od 1 GB, može pohraniti oko 7 750 nepomičnih slika.
                           Najveća rezolucija videa iznosi 640 × 480 piksela.
                           Uporabom ove najveće rezolucije i memorijskom karticom od 1 GB, može pohraniti oko 42 minute videa pri 30 sličica po sekundi.
                           Kamera nudi funkciju optičkog zooma koja se može upotrebljavati tijekom pohranjivanja slike.
                        
                     
            
               8525 80 30
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomena 3. uz odjeljak XVI. i tekstom oznaka KN 8525, 8525 80 i 8525 80 30.
               Kamera se ne može razvrstati pod tarifne podbrojeve 8525 80 11 ili 8525 80 19 kao televizijska kamera, jer može snimati nepomične slike i video.
               Proizvod može snimiti i pohraniti nepomične slike visoke kakvoće.
               Iako proizvod ima oblik video kamere, ima zoom funkciju tijekom pohranjivanja slike i može pohraniti otprilike 42 minute slike uz rezoluciju 640 × 480 piksela, pohranjivanje slike ostaje sekundarna funkcija jer proizvod može snimiti i pohraniti samo video kakvoće manje od 800 × 600 piksela. (Vidjeti napomene za pojašnjenje KN uz tarifni podbroj 8525 80 30).
               U smislu napomene 3. uz odsjek XVI., glavna je funkcija kamere snimanje i pohranjivanje nepomične slike i stoga se proizvod mora razvrstati kao digitalna kamera iz tarifnog podbroja 8525 80 30.
            
         
               
                           5.
                        
                        
                           Digitalna video kamera za snimanje i pohranjivanje na memorijsku karticu najvećeg kapaciteta 2 GB.
                           Kamera je opremljena uređajem s prijenosom naboja (CCD-om) od 5 megapiksela i savitljivim tražilom organske diode koja provodi svjetlo (OLED) vrste uređaja s dijagonalom od 5,59 cm (2,2 inča) koji se može upotrebljavati za snimanje slika ili kao zaslon za prikaz već snimljenih slika.
                           Opremljena je ulazom za mikrofon i audio-video izlazom.
                           Najveća rezolucija videa iznosi 1 280 × 720 piksela.
                           Uporabom ove najveće rezolucije i memorijskom karticom od 2 GB, može pohraniti oko 42 minute videa pri 30 sličica po sekundi.
                           Uporabom rezolucije od 640 × 480 piksela i memorijskom karticom od 2 GB, može pohraniti dva sata videa pri 30 sličica po sekundi.
                           Najveća rezolucija nepomične slike iznosi 3 680 × 2 760 piksela.
                           Uporabom najveće rezolucije i memorijskom karticom od 2 GB, može pohraniti oko 600 nepomičnih slika. Uporabom rezolucije od 640 × 480 piksela i memorijskom karticom od 2 GB, može pohraniti oko 15 500 nepomičnih slika.
                           Kamera nudi funkciju optičkog zooma koja se može upotrebljavati tijekom pohranjivanja slike.
                        
                     
            
               8525 80 91
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomena 3. uz odsjek XVI. i tekstom oznaka KN 8525, 8525 80 i 8525 80 91.
               Kamera se ne može razvrstati pod tarifne podbrojeve 8525 80 11 ili 8525 80 19 kao televizijska kamera jer može snimati nepomične slike i video.
               U smislu napomene 3. uz odsjek XVI., glavna je funkcija kamere snimanje i pohranjivanja slike, jer može snimati video veće kakvoće od 800 × 600 piksela više od 42 minute s rezolucijom 1 280 × 720 piksela, pri 30 sličica po sekundi. Nadalje, kamera nudi funkciju optičkog zooma koji se može koristiti tijekom pohranjivanja slike. (Vidjeti napomene za pojašnjenje KN uz tarifne podbrojeve 8525 80 91 i 8525 80 99).
               Proizvod što može pohraniti samo zvuk i slike snimljene televizijskom kamerom, razvrstava se kao video kamera iz tarifnog podbroja 8525 80 91.
            
         
               
                           6.
                        
                        
                           Prijenosni uređaj koji se sastoji od globalnog pozicijskog sustava (GPS) s ugrađenom antenom i dlanovnikom (PDA) s operativnim sustavom u jednom kućištu.
                           Sveukupne dimenzije su: 11,2 (duljina) × 6,9 (širina) × 1,6 (visina) cm.
                           Opremljen je:
                           
                                       —
                                    
                                    
                                       utorom za memorijsku karticu,
                                    
                                 
                                       —
                                    
                                    
                                       LCD zaslonom u boji na dodir od 8,9 cm (3,5″),
                                    
                                 
                                       —
                                    
                                    
                                       LED pozadinskim svjetlom,
                                    
                                 
                                       —
                                    
                                    
                                       flash memorijom od 32 MB,
                                    
                                 
                                       —
                                    
                                    
                                       ugrađenim GPS modulom sa zasebnom antenom
                                    
                                 
                                       —
                                    
                                    
                                       snimačem glasa,
                                    
                                 
                                       —
                                    
                                    
                                       reprodukcijom formata MP3 s ugrađenim zvučnikom,
                                    
                                 
                                       —
                                    
                                    
                                       stalkom sa sučeljima za slušalice, USB itd., i
                                    
                                 
                                       —
                                    
                                    
                                       tipkama za pristup zadaćama, kalendaru, bilješkama, kontaktima.
                                    
                                 
                     
            
               8526 91 20
            
            
               Razvrstavanje se utvrđuje u skladu s odredbama Općih pravila 1., 3. (c) i 6. o tumačenju kombinirane nomenklature i tekstom oznaka KN 8526, 8526 91 i 8526 91 20.
               Uređaj se sastoji od dvije sastavnice: stroja za automatsku obradu podataka iz tarifnog broja 8471 i GPS uređaja iz tarifnog broja 8526.
               Ni obrada podataka niti prijem signala GPS ne može se smatrati glavnom funkcijom.
               Stoga, uređaj se zbog primjene GIR 3. (c) mora razvrstati pod tarifni broj 8526.
            
         
               
                           7.
                        
                        
                           Osobni automobil na četiri kotača opremljen dizelskim motorom snage 132 kW i najveće brzine od 40 km/h.
                           Vozilo ima potpuno automatski mjenjač, četiri prednje brzine i brzinu za vožnju unatrag, te kabinu sa sjedalom samo za vozača.
                           Karoserija je opremljena „petim kotačem”. Peti kotač ima visinu dizanja od 60 cm i najveću nosivost od 32 000 kg. Njegova je svrha omogućiti prikolici da se spoji na njega.
                           Vozilo je posebno oblikovano za uporabu u distribucijskim centrima za prikolice.
                        
                     
            
               8701 90 90
            
            
               Razvrstavanje se utvrđuje u skladu s odredbama Općih pravila o tumačenju kombinirane nomenklature i tekstom oznaka KN 8701, 8701 90 i 8701 90 90.
               Vozilo se ne može razvrstati pod tarifni broj 8709, jer nije ni oblikovano niti namijenjeno za prijevoz robe i neprikladno je za uporabu na peronima željezničkih postaja.
               Europski sud u predmetu C 495/03 (1) presudio je da ovu vrstu vozila treba razvrstati pod tarifni broj 8701.
               Ne može se razvrstati kao cestovni tegljač („šleper”) za poluprikolice pod tarifnim podbrojem 8701 20, jer nije oblikovano za uporabu na javnoj cesti za prijevoz tereta na većim udaljenostima.
               Stoga se vozilo mora razvrstati kao vučno vozilo pod tarifni podbroj 8701 90 90.
            
         
      (1)  [2005.] ECR I-8151.